
ΠΡΟΣ :

Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ ΣΑΜΟΥ

ΤΜΗΜΑ ΠΟΙΟΤΙΚΟΥ & ΦΥΤΟΫΓΕΙΟΝΟΜΙΚΟΥ ΕΛΕΓΧΟΥ 
       Σας υποβάλλουμε συνημμένα τα παρακάτω δικαιολογητικά, προκειμένου να εξετάσετε τη νομιμότητα άσκησης Εμπορίας Φυτοπροστατευτικών προϊόντων, με υπεύθυνο επιστήμονα.

□ Καταστατικό της εταιρείας (έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας).*
□ Βεβαίωση έναρξης επιτηδεύματος και μεταβολών της από την αρμόδια Δημόσια Οικονομική Υπηρεσία (ΔΟΥ).
□ Φωτοαντίγραφο τίτλου ιδιοκτησίας ή μισθωτηρίου συμβολαίου του καταστήματος.
□ Θεωρημένο Αντίγραφο πτυχίου υπεύθυνου επιστήμονα.
□ Υπεύθυνη Δήλωση του Ν. 2690/1999 από τον υπεύθυνο επιστήμονα (επισυνάπτεται).

□ Αντίγραφο της Οικοδομικής Άδειας του καταστήματος (Επικυρωμένο από την κατά τόπο Δ/νση ΠΕ.ΧΩ.Δ.Ε.)
□ Αντίγραφο του σχεδίου κατόψεως του καταστήματος (ΘΕΩΡΗΜΕΝΟ – Αναγράφονται διαστάσεις & εμβαδόν).

□ Πιστοποιητικό πυροπροστασίας από την οικεία Πυροσβεστική Υπηρεσία. Το αυτό απαιτείται και για τυχόν επιπλέον αποθηκευτικούς χώρους.
□ Νόμιμα παραστατικά ασφαλιστικού φορέα. ***
□ Παράβολο υπέρ του ελληνικού δημοσίου, σύμφωνα με το ν. 4036/2012. ****
Σημειώνετε με Χ τα δικαιολογητικά που υποβάλλετε με την αίτηση.


                                                    





 Ο/Η

ΑΙΤΩΝ/ΟΥΣΑ
*     Κωδικοποιημένο καταστατικό, νομίμως δημοσιευμένο ή θεωρημένο από το Πρωτοδικείο, με πιστοποιητικό μεταβολών της αρμόδιας αρχής και ΦΕΚ δημοσίευσης για ΑΕ ή ΕΠΕ. Αν υπάρχει επωνυμία (διακριτικός τίτλος) πρέπει να έχει κατατεθεί στο επιμελητήριο και στους σκοπούς της εταιρείας να αναφέρεται η   εμπορία φυτοπροστατευτικών προϊόντων. 
**   Αφορά τον Υπεύθυνο επιστήμονα και  θα πρέπει να βεβαιώνεται  ως μόνο αντικείμενο εργασίας η εμπορία φυτοπροστατευτικών προϊόντων, γεωργικών εφοδίων, φυτών και εξοπλισμού αγροτικών εκμεταλλεύσεων .

              *** Εκδίδεται από τo Μπενάκειο Φυτοπαθολογικό Ινστιτούτο.
Π.Δ. 159/2013

Άρθρο 4
Άσκηση λιανικής εμπορίας γεωργικών φαρμάκων

1. Η λιανική εμπορία γεωργικών φαρμάκων ασκείται: α) από: αα) φυσικά πρόσωπα, που απασχολούνται οι ίδιοι και ως υπεύθυνοι επιστήμονες στο κατάστημα ή απασχολούν υπεύθυνο επιστήμονα στο κατάστημα ή/ και «ββ) νομικά πρόσωπα, συμπεριλαμβανομένων και των Αγροτικών Συνεταιρισμών και των Αγροτικών Εταιρικών Συμπράξεων του ν. 4384/2016 (Α΄ 78), που απασχολούν με υπαλληλική σχέση υπεύθυνο επιστήμονα στο κατάστημα. Αν εταίρος/μέτοχος του νομικού προσώπου κατέχει τα προσόντα και τις προϋποθέσεις που ορίζονται στις περιπτώσεις α΄, β΄, γ΄ και δ΄ της παραγράφου 1 του άρθρου 5, το νομικό πρόσωπο δεν υποχρεούται να απασχολεί άλλο πρόσωπο για το σκοπό αυτόν.». 

β) μετά την πάροδο τριών (3) μηνών από την αναγγελία έναρξης άσκησής της καθώς και νωρίτερα, εφόσον η αρμόδια αρχή βεβαιώσει εγγράφως για την πληρότητα των υποβληθέντων στοιχείων.

2. Για την άσκηση λιανικής εμπορίας γεωργικών φαρμάκων, οι ενδιαφερόμενοι που διαθέτουν τα απαραίτητα προσόντα και πληρούν τις προϋποθέσεις των άρθρων 5 ή 6, αντίστοιχα, υποβάλλουν, απευθείας ή μέσω των Ενιαίων Κέντρων Εξυπηρέτησης (ΕΚΕ) του ν. 3844/2010 (Α΄ 63), αναγγελία έναρξης προς τη Διεύθυνση Αγροτικής Οικονομίας και Κτηνιατρικής της οικείας Περιφερειακής Ενότητας, όπου βρίσκεται η έδρα του καταστήματος που πληροί τις προϋποθέσεις του άρθρου 10, η οποία πρέπει να συνοδεύεται από τα δικαιολογητικά που προβλέπονται, κατά περίπτωση, στα άρθρα 5 ή 6. Το σχετικό έντυπο αίτησης για την αναγγελία έναρξης καθορίζεται στην αριθ. 307752/18.11.2010 κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης και Αγροτικής Ανάπτυξης και Τροφίμων (Β΄ 1865), όπως αυτή κάθε φορά ισχύει. Προϋποθέσεις νομικών προσώπων για την άσκηση λιανικής εμπορίας γεωργικών φαρμάκων και απαιτούμενα δικαιολογητικά :

1. Για την υποβολή αναγγελίας έναρξης λιανικής εμπορίας γεωργικών φαρμάκων, τα νομικά πρόσωπα, πρέπει :

α) Να απασχολούν με υπαλληλική σχέση πρόσωπο που κατέχει τα προσόντα και τις προϋποθέσεις που ορίζονται στις περιπτώσεις α΄, β΄, γ΄ και δ΄ της παραγράφου 1 του άρθρου 5, το οποίο, με την αναγγελία έναρξης λιανικής εμπορίας γεωργικών φαρμάκων, ορίζεται ως υπεύθυνος επιστήμονας του καταστήματος. Αν εταίρος/ μέτοχος του νομικού προσώπου κατέχει τα προσόντα και τις προϋποθέσεις που ορίζονται στις περιπτώσεις α΄, β΄, γ΄ και δ΄ της παραγράφου 1 του άρθρου 5, το νομικό πρόσωπο δεν υποχρεούται να απασχολεί άλλο πρόσωπο για το σκοπό αυτόν.»

β) Να διαθέτουν κατάστημα λιανικής εμπορίας φυτοπροστατευτικών προϊόντων που πληροί τις προδιαγραφές του άρθρου 10.

2. Προκειμένου περί των νομικών προσώπων του ν. 4384/2016 (Α΄ 78), οι ανωτέρω προϋποθέσεις των περιπτώσεων α΄ και β΄ της παραγράφου 1 πρέπει να συντρέχουν και στα κέντρα διανομής που το ενδιαφερόμενο νομικό πρόσωπο διαθέτει εκτός της έδρας του και μέσα στα όρια της περιφέρειας που ορίζεται στο καταστατικό του.».

3. Για την απόδειξη των προϋποθέσεων της παρ. 1, τα νομικά πρόσωπα υποβάλλουν μαζί με την αναγγελία έναρξης τα ακόλουθα δικαιολογητικά:

α) Νομιμοποιητικά έγγραφα του νομικού προσώπου, ανάλογα με τη νομική μορφή του, όπως κωδικοποιημένο καταστατικό, νομίμως δημοσιευμένο ή θεωρημένο από το Πρωτοδικείο, με πιστοποιητικό μεταβολών της αρμόδιας αρχής και ΦΕΚ δημοσίευσης για ΑΕ ή ΕΠΕ καθώς και έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας.

β) Τα προβλεπόμενα στις περιπτ. δ΄ έως και θ΄ της παρ. 2 του άρθρου 5.

γ) Τα προβλεπόμενα στις περιπτ. α΄, β΄ και γ΄ της παρ. 2 του άρθρου 5 για τον υπεύθυνο επιστήμονα που απασχολούν. Η υπεύθυνη δήλωση της περίπτ. γ΄ της παρ. 2 του άρθρου 5 υπογράφεται από τον ίδιο τον υπεύθυνο επιστήμονα.

δ) Φωτοαντίγραφο της σύμβασης εργασίας του υπεύθυνου επιστήμονα, αν απασχολείται με υπαλληλική σχέση.

4. Οι ρυθμίσεις του παρόντος άρθρου ισχύουν για κάθε νομικό πρόσωπο εγκατεστημένο σε κράτος-μέλος της ΕΕ, σύμφωνα με το άρθρο 54 της Συνθήκης της Λισσαβόνας (άρθρο 48 της Συνθ. ΕΚ, EE C 326/26.10.2012). Κάθε νομικό πρόσωπο που έχει την έδρα του σε άλλο κράτος-μέλος της ΕΕ, υποχρεούται να ορίσει υπεύθυνο, φυσικό ή νομικό, πρόσωπο στη Χώρα για την εφαρμογή των διατάξεων του παρόντος προεδρικού διατάγματος.

ΥΠΕΥΘΥΝΗ ΔΗΛΩΣΗ

 (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

	ΠΡΟΣ(1):
	Διεύθυνση Αγροτικής Οικονομίας & Κτηνιατρικής Π.Ε. Σάμου

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου

(Εmail):
	

	Με ατομική μου ευθύνη και γνωρίζοντας τις κυρώσεις (3, που προβλέπονται από της διατάξεις της παρ. 6 του άρθρου 22 του Ν. 1599/1986, δηλώνω ότι:

	1) Δεν εργάζομαι στο δημόσιο ή σε Ν.Π.Δ.Δ. ούτε σε Ν.Π.Ι.Δ. 

	2) Δεν έχω άλλη ατομική επιχείρηση που να απαιτεί την αυτοπρόσωπη παρουσία μου

	3) Δεν έχει χορηγηθεί σε άλλο νομό έγκριση εμπορίας φυτοπροστατευτικών προϊόντων στο όνομα μου 

	4) Δεσμεύομαι να σας γνωστοποιήσω εγγράφως τυχόν αποχώρηση μου από την σημερινή μου εργασία 

	και γνωρίζω ότι σύμφωνα με το άρθρο 2 του Ν.2538/97 απαιτείται η συνεχής απασχόληση  και η αυτό-

	πρόσωπη παρουσία μου στο κατάστημα για την εμπορία φυτοπροστατευτικών προϊόντων.  

	

	 (4)


Ημερομηνία:       ………/……./20…










Ο / Η Δηλών/ούσα
(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. 

Προδιαγραφές καταστημάτων λιανικής εμπορίας γεωργικών φαρμάκων Άρθρο 10

1. Οι απαραίτητες προδιαγραφές των καταστημάτων λιανικής εμπορίας γεωργικών φαρμάκων είναι οι παρακάτω:

α) Το κατάστημα πρέπει να είναι ισόγειο κτίσμα με έκταση, κατ’ ελάχιστον, σαράντα (40) τετραγωνικών μέτρων.

β) Οι χώροι, όπου διατηρούνται τα φυτοπροστατευτικά προϊόντα, πρέπει να διαθέτουν σύστημα εξαερισμού, το οποίο να καλύπτει όλο το χώρο και να καταλήγει σε ειδικό ισχυρό απορροφητήρα, ανάλογης ισχύος με το χώρο του καταστήματος, για την απομάκρυνση των οσμών, της σκόνης και την ανανέωση του αέρα του καταστήματος. Το σύστημα εξαερισμού πρέπει να είναι συνδεδεμένο με απαγωγό σωλήνα, υπερυψωμένο της οροφής του κτιρίου και των εφαπτόμενων κτιρίων κατά δύο (2) μέτρα. Εναλλακτικά, είναι επιτρεπτό οι χώροι, όπου διατηρούνται τα φυτοπροστατευτικά προϊόντα, να διαθέτουν σύστημα φίλτρων ενεργού άνθρακα ή όποιο άλλο σύστημα, το οποίο με μηχανολογική μελέτη επαρκεί για την απόσμησή τους.

γ) Το κατάστημα και οι αποθηκευτικοί χώροι πρέπει να διαθέτουν επαρκές σύστημα πυρόσβεσης και πυρασφάλειας, σύμφωνα με τα οριζόμενα στις διατάξεις πυρασφάλειας.

δ) Το δάπεδο και τα ράφια, όπου τοποθετούνται τα γεωργικά φάρμακα πρέπει να είναι κατασκευασμένα από μη απορροφητικά υλικά. Τα γεωργικά φάρμακα δεν πρέπει να έρχονται σε άμεση επαφή με το δάπεδο του καταστήματος.

ε) Επιπλέον επιφάνεια αποθηκευτικού χώρου είναι δυνατόν να υφίσταται σε ημιυπόγειο ή υπόγειο χώρο ή και σε άλλο χώρο διαφορετικό από την έδρα του καταστήματος, εφόσον πληρούνται οι ανωτέρω προϋποθέσεις των περιπτ. α΄, β΄ και γ΄. Σε περίπτωση που η επιπλέον επιφάνεια αποθηκευτικού χώρου βρίσκεται στην περιοχή ευθύνης άλλης Περιφερειακής Ενότητας από αυτήν της έδρας του καταστήματος (υποκατάστημα), ζητείται από την αρμόδια αρχή που υποβλήθηκε η αναγγελία, η συνδρομή της Διεύθυνσης Αγροτικής Οικονομίας και Κτηνιατρικής της Περιφερειακής Ενότητας, όπου βρίσκεται η επιπλέον επιφάνεια αποθηκευτικού χώρου.

στ) Τα γεωργικά φάρμακα πρέπει να διατηρούνται σε χώρο διακριτό από τα υπόλοιπα γεωργικά εφόδια, ο οποίος πρέπει να κλειδώνεται και να μην είναι σε άμεση πρόσβαση με τον αγοραστή των προϊόντων. Στο χώρο αυτόν τα γεωργικά φάρμακα ταξινομούνται κατά είδος, όπως εντομοκτόνα, μυκητοκτόνα και ζιζανιοκτόνα.

ζ) Το κατάστημα πρέπει να διαθέτει τουαλέτα και κουτί πρώτων βοηθειών για περίπτωση ατυχήματος. Σε εμφανές σημείο, πλησίον του κυτίου πρώτων βοηθειών, αναγράφεται η φράση «Σε περίπτωση ατυχήματος ή αν αισθανθείτε αδιαθεσία, καλέστε το Κέντρο Δηλητηριάσεων 210-77.93.777».

η) Τυχόν ακατάλληλα γεωργικά φάρμακα, όπως ληγμένα, ακατάλληλες συσκευασίες, και ανακληθέντα, πρέπει να βρίσκονται συγκεντρωμένα σε ειδικό χώρο, διακριτό από τα υπόλοιπα γεωργικά φάρμακα και να φέρουν κατάλληλη σήμανση.

Για τα ακατάλληλα γεωργικά φάρμακα συμπληρώνεται κατάσταση από τον υπεύθυνο του καταστήματος, στην οποία αναγράφονται:

αα) η εμπορική ονομασία τους,

ββ) το μέγεθος και ο αριθμός των συσκευασιών τους και τηρείται αρχείο με τα παραστατικά που αποδεικνύουν τη διαχείρισή τους. Σε κάθε συσκευασία ακατάλληλου γεωργικού φαρμάκου αναγράφεται με ευκρινή τρόπο η φράση «ΑΚΑΤΑΛΛΗΛΟ ΠΡΟΣ ΠΩΛΗΣΗ».

θ) Το κατάστημα εμπορίας πρέπει να διαθέτει ηλεκτρονικό υπολογιστή και σύνδεση στο διαδίκτυο. Διατηρείται φάκελος με την ηλεκτρονική καταγραφή της διακίνησης των γεωργικών φαρμάκων, σύμφωνα με τα οριζόμενα στο άρθρο 36 του ν. 4036/2012.

ι) Το κατάστημα πρέπει να διαθέτει αρχεία προμήθειας και διακίνησης φυτοπροστατευτικών προϊόντων για περίοδο τουλάχιστον πέντε (5) ετών.

2. Τα καταστήματα λιανικής εμπορίας γεωργικών φαρμάκων οφείλουν να αναρτούν σε εμφανές σημείο και να δημοσιοποιούν τον τιμοκατάλογο των διατιθέμενων φυτοπροστατευτικών προϊόντων. Οι Διευθύνσεις Αγροτικής Οικονομίας και Κτηνιατρικής των κατά τόπους Περιφερειακών Ενοτήτων των Περιφερειών ορίζουν με απόφασή τους τα φυτοπροστατευτικά προϊόντα, δηλαδή τις δραστικές ουσίες που χρησιμοποιούνται ευρέως στην περιοχή ευθύνης τους, που κατ’ ελάχιστον πρέπει να αναφέρονται στον τιμοκατάλογο που δημοσιοποιείται.

Οι υπεύθυνοι των καταστημάτων γεωργικών φαρμάκων αναγράφουν στη συσκευασία τη λιανική τιμή πώλησης. Ο τρόπος αναγραφής των τιμών στον τιμοκατάλογο και επί της συσκευασίας γίνεται σύμφωνα με τα οριζόμενα στον Αγορανομικό Κώδικα.

3. Σε εμφανές σημείο του καταστήματος αναρτάται πινακίδα που αναφέρει με ευμεγέθη γράμματα: «Η εμπορία των γεωργικών φαρμάκων γίνεται μόνον παρουσία του υπεύθυνου επιστήμονα κ. …………(ονοματεπώνυμο)…………».

4. Η πλήρωση των ανωτέρω προδιαγραφών διαπιστώνεται με επιτόπιο έλεγχο των αρμοδίων αρχών του παρόντος προεδρικού διατάγματος.
